Henare Peeni: Gambling Amendment Bill (No 3) — Third ReadingText is incorporated into the Bound VolumeHenare Peeni: Gambling Amendment Bill (No 3) — Third Reading[Sitting date: 15 October 2015. Volume:709;Page:7321. Text is incorporated into the Bound Volume.]PEENI HENARE (Labour—Tāmaki Makaurau): Fakauelahi. Fakalofa atu ki a mutolu oti. Kia ora tātau katoa ka noho ahau ki roto i Te Reo Māori ko te take o tēnā ko te hiahia ki roto i a au nei ki te whakahihiko i tēnā i tēnā o koutou e whakarongo mai ana. Nō reira ka noho ahau ki roto i Te Reo Māori me te hiahia kia kōrero ki tēnei pire e pā ana ki te mahi petipeti. Anā ko te mahi petipeti kua kōrero nei te Whare mō ngā tino mate kai roto i tēnei mahi. Kua kōrero mai te mema mō te Rōpū Kākāriki i tēnei take. He nui ngā painga kei roto he nui ngā hara kei roto.I āianei nā ka tiro atu ahau ki te pire ka mihi atu ahau ki te Minita me tōna hiahia ki te whakatika i tēnei tū āhuatanga. Ka tautoko ahau i ngā kōrero o tōku hoa nei ā me te mahi i oti i a ia ki runga i te rōpū whiriwhiri i tēnei take. Ko tēnei take he take ka pāngia ki roto i tōku rohe nei o Tāmaki Makaurau ā ki roto i ngā kōrero o tōku kāinga anā ka tau ki roto i Te Tonga o Tāmaki. Nō reira he take tino nui tēnei.Anā ka whakaaro ake ahau mō ētahi o ngā kōrero. Ka tautoko ahau i te kōrero e mea atu ana: “Ka kōataata ngā mahi o tēnei pire.” Ko te tikanga o tērā kōrero ko te hiahia kua kōrero nei te Whare mō te rahi o te pūtea ka whakapaua ki runga i tēnei momo mahi arā te mahi petipeti. Ko te hiahia kia kōataata te titiro atu o te hunga o Aotearoa nei ki ngā mahi pūtea ka uru atu ki roto i ngā mahi petipeti ka mutu ka tohaina atu ki ngā rohe ka tohaina atu ki ngā hapori me ngā kaupapa pai kei roto i te hapori. Nō reira e tika ana ka mihi atu ki tēnei wāhanga ki roto i te pire kia kōataata nei te tirotiro ki ngā take.Anā ka huri te whakaaro ki ngā mahi tohaina e mea nei te pire ko ngā mahi tohaina i te pūtea ki ngā hapori ki ngā kaupapa o te hapori. Kua kōrero mai te Whare mō ētahi o ngā take e pā ana ki tērā wētahi i roto i ngā tau kua pahure ake nei. Ka mea mai wētahi anā ko te nuinga o te kōnae pūtea ka tomohia ki roto i Te Tonga o Tāmaki ēngari ko ōna pūtea kei roto ka toahina atu ki wāhi kē. He tino raruraru tērā! Nō reira i āianei nā ka tiro atu ahau ki roto i te pire ka whakatikatika i tērā atu āhuatanga. He mea pai tēnā ā kia hoki atu te pūtea ki ngā hapori. Koinā te mea pai o tēnei pire. Nō reira ka mihi atu ahau ki tērā tū āhuatanga.Anā ka whakaaro ake ahau ki wētahi o ngā āwangawanga kei roto i a mātau o te Rōpū Reipa ahakoa tō mātau tautoko i tēnei pire.Ka whakaaro ake ahau ki wētahi o ngā āwangawanga kei a mātau. Ko tētahi nā kua kōrero mai te Whare nei mō te rāhui mō ngā tāngata kei a rātau wēnei mīhini petipeti nei. He tino take tērā ki a mātau! Ēngari ka tautoko ahau i te whakatau o te Minita e mea atu ana āianei ka tino aro haehae i ngā mahi petipeti whānui nē kia tiro atu ki te pikitia whānui nei. Ā nō reira ka mihi atu ahau ki tērā āhuatanga ēngari kei roto tonu te āwangawanga i a mātau. Nō reira i roto i te roanga ake o tēnei kaupapa ka āta tirotiro ka aro haehae mātou i taua take. Me tā matau tono atu ki te Minita anei hoki te Rōpū Reipa me te hiahia kia āwhina atu i a ia i tōna mahi aro haehae i tēnei take.Hai whakakapi ake ka mihi atu ahau ki te rōpū whiriwhiri nā rātau te kiko o tēnei pire i whakarite ā ka whakaaro ake ahau mō te pūtake o tēnei pire nā mātau nā te Rōpū Reipa i whakarite i te tau 2003 nō reira i āianei ka whakatikatika i wētahi o ngā tū āhuatanga. Ka whakaae mātau tēnā koe.[Greetings to us all. I will remain speaking in the Māori language the reason being that I really want to energise each and every one of you listening in. And so I will remain speaking in Māori as I want to address this bill relating to gambling. Now as far as gambling is concerned the House has commented on the real problems in this practice. The member for the Green Party has spoken to us about this matter. There are many benefits and faults in it.And now I look at the bill and commend the Minister of Internal Affairs for his desire to amend this type of situation. I endorse the sentiments by my colleague here and what he accomplished on the Government Administration Committee which considered this matter. This issue impacts upon this Tāmaki Makaurau electorate of mine and the conversations in my home and the discourse in South Auckland. Therefore this is a serious issue.So I reflect on some of the contributions. I endorse the discourse that states: “Practices of this bill will be transparent.” The meaning of that reflects the desire thatthis House commented on about the size of the funding spent on this kind of activity—gambling. There is a desire that those here in New Zealand be transparent when examining funding practices that are entered into in terms of gambling activities and furthermore when distributed to regions communities and worthy projects in the community. Therefore it is apt that I commend this part in the bill in that the examination of issues is transparent.The thinking turns now to distribution practices advocated by the bill—to those related to distributing funds to communities and to community projects. The House has spoken about issues related to that in years gone by. Some told us of other issues concerning the funding package loaned out in South Auckland but where the funding in it was distributed elsewhere. That is a very contentious issue! So I examine the bill right nowto amend that kind of situation. That is a good thing; it enables funding to go back to communities. That is one of the advantages of this bill. And so I commend that sort of situation.I reflect now on some of the concerns within us the Labour Party despite our support of this bill. I give due thought to some concerns of ours. One such is a restriction that this House related to us that will affect individuals who own betting machines. That is an issue of most concern to us. But I support the ruling of the Minister which states that general betting practices will be critically discerned forthwith when looking at this bigger picture—right? And so I commend that kind of situation but the concern still remains within us. Therefore as this policy extends further we will carefully examine and critically discern that matter. And we will request and say to the Minister that here is the Labour Party with its desire to assist him in his critical discernment of this matter.In conclusion I pay a tribute to the select committee that considered the content of this bill. I spare a thought for the origins of this bill which we the Labour Party considered in the year 2003 so in the meantime some aspects will be amended. We are in favour. Thank you.]